**NAVODILO ZA ODVZEM URINA**

NAKLJUČNI VZOREC URINA ZA OSNOVNO ANALIZO URINA IN SEDIMENT

Za osnovno analizo urina potrebujemo najmanj 15 mL srednjega curka urina. Prvi curek urina je namreč vedno onesnažen z bakterijami, ki so normalno prisotne v zadnji tretjini sečnice, na sluznici in koži spolovil. Zato priporočamo, da v zbirni lonček, ki ste ga dobili od laboratorijskega osebja ob vpisu, zberete srednji curek urina, saj bodo tako rezultati analize urina najbolj zanesljivi in uporabni.

POSTOPEK

* Najprej si umijte roke in področje genitalij ter jih osušite.
* Še enkrat preverite, ali je na lončku za zbiranje urina ustrezna nalepka s črtno kodo in vašimi podatki.
* **Prvi curek urina** spustite **v straniščno školjko**.
* Drugi del curka (**srednji curek**) prestrezite **v lonček** (približno polovico lončka).
* **Preostanek urina** ponovno spustite **v školjko**.
* Lonček postavite na označeno polico v laboratorijskem stranišču oz. ga čim prej (**v roku ene ure**) prinesite v laboratorij. Do transporta, ga hranite na hladnem.
* Lončke za odvzem urina dobite v laboratoriju. Vzorec urina

oddan v posodici, ki ni namenjena za odvzem urina, ni primeren za analizo.

* Za analizo potrebujemo najmanj 15 mL urina – višina cca 2 prstov.
* Čas od odvzema vzorca do sprejema v laboratorij **ne sme biti daljši od 1 ure**.
* Pomembno je, da oddate srednji curek urina, ker je prvi curek vedno kontaminiran z normalno bakterijsko floro.
* Vzorec urina ne sme biti kontaminiran z vaginalno floro in menstrualno krvjo (če imate menstruacijo, urina ne oddajte, ampak obvestite laboratorijskega delavca na sprejemu, ki vam bo dal nadaljnja navodila).
* Prosimo, da upoštevate navedena navodila in s tem zagotovite kakovostno analizo urina.